Setatsiyun Notog (NTG) mrupakan setatsiyun sepur kelas III/cilik sing terletak ing Notog, Patikraja, Banyumas. Setatsiyun sing terletak ning kadhuwuran +25 m iki klebu ning njero Daerah Operasi V Purwakerta.

Ning watara setatsiyun iki lan Setatsiyun Kebasen, jalur ril bakal nembus loro terowongan sepur, yaiku Terowongan Notog (260 m) lan Terowongan Kebasen (79 m), sarta nglintasi kretek dawa sing nyebrang kali paling amba ing Jawa Tengah, yaiku Kali Serayu. Keloro terowongan kasebut mrupakan terowongan lengkung sing dibangun taun 1915 karo perusahaan sepur Hindia Belanda, Staatsspoorwegen (SS).

Awale Setatsiyun Notog mung nduwe telu jalur sepur karo jalur 2 mrupakan sepur lurus. Sawise pambangunan jalur ganda ning petak lintas watara setatsiyun iki lan Setatsiyun Purwakerta, jumlah jalure dadi papat. Jalur 2 didadikake minangka sepur lurus kanggo arah Purwakerta mawon, jalur 3 didadikake minangka sepur lurus mung kanggo arah Kroya, lan jalur 4 ditambahake ning sisi kulon setatsiyun minangka sepur belok anyar. Bangunan lawas setatsiyun iki sing mrupakan peninggalan Staatsspoorwegen tetep dijaga. Liane iku, pasinyalan elektrik lawas gawean Westinghouse Rail Systems sing uwis beroperasi wiwit 1999 uwis digantikake karo sing paling anyar gawean PT Len Industri.

Kanthi wiwitan uji coba jalur ganda tanggal 28 Januari 2019 sarta pamindahan trase jalur ning Terowongan Notog anyar lan loro kretek ing sebelah lor terowongan iku per 15 Februari 2019, banjur secara otomatis rute jalur, kretek, lan terowongan sing lawas ditutup sarta didadikake cagar budaya. Sabanjure, per 5 Maret 2019, jalur ganda lintas Purwakerta-Kroya uwis tersambung lan resmi dioperasikake ngasi ing setatsiyun iki uwis ora ana maneh persilangan antarsepur sing dilayani. Sakniki ora ana sepur sing mandheg ing setatsiyun iki, kajaba ana persusulan antarsepur.

Pratuduh rujukan